kardosdrur/scandi-wiki huggingface dataset:
Testrup Højskole

Testrup Højskole er en dansk grundtvigsk folkehøjskole grundlagt i 1866 af Jens Nørregaard (1838-1913). Sammen med en række engagerede medarbejdere som Christoffer Baagø gjorde han Testrup Højskole til en succes. Testrup Højskole ligger i Testrup ved Mårslet ca. 13 km syd for Aarhus.

I 1913 overtog forstander Kristian Taarup ledelsen af skolen, og i 1927 blev skolen købt af Dansk Sygeplejeråd og drevet som sygeplejehøjskole i 40 år – de første 20 år under forstanderinde Maren Grosen og de sidste 20 under Ingrid Kaae. Skolen var den første og kendteste af en række sygeplejehøjskoler rundt om i landet. Da sygeplejerskeuddannelsen blev omlagt, blev skolen igen en almen folkehøjskole i den grundtvigske tradition.

1986-2017 var Jørgen Carlsen forstander: Skolen er i dag en af de toneangivende grundtvigianske højskoler. I 2015 blev Simon Axø viceforstander, og han blev forstander i 2017.

Testrup Højskole udbyder foruden en række korte vinter- og sommerkurser et forårskursus på 21 uger og et efterårskursus på 19 uger for ca. 120 elever. På disse kurser tilbydes fem linjefag:
 Musik
 Teater
 Filosofi
 Kunst
 Skrivelinje

Af faciliteter kan nævnes sportshal, sauna og musikhus med bordtennis og bordfodbold.

Testrup Højskole har en aktiv elevforening, der blandt andet udgiver højskolens årsskrift og arrangerer både sommerkurset Auguku i august samt en forårs- og en efterårsweekend.

Husgrupper 
Højskolens elever er inddelt i otte husgrupper:
 Rolighed
 Borgen
 Mindebo
 Glædens hjem
 Sorgenfri
 Nørregård
 Folkehjem
 Tusindfryd

Eksterne henvisninger 
 Testrup Højskole

Referencer 

Folkehøjskoler i Danmark
Bygninger, konstruktioner og anlæg i Aarhus Kommune
Etableret i 1866
Monumenter i Danmark
Henan

Henan (河南) er en provins i Folkerepublikken Kina, i den centrale del af landet.  Navnet Henan betyder "syd for den (Gule) Flod" (Huang He).  Provinsen har grænse til Hebei mod nord, Shandong mod nordøst, Anhui mod sydøst, Hubei mod syd, Shaanxi mod vest og Shanxi mod nordvest.  Med sine næsten 100 millioner indbyggere, er Henan den folkerigeste provins i Kina.  

Den kinesiske civilisation anses traditionelt for at have haft sit udspring i Henan.

Administrativ inddeling 

Henan er inddelt i 17 byer på præfekturniveau, og desuden er der en by på subpræfekturniveau som administreres direkte.

Byerne på præfekturniveau er:  

 Zhengzhou (forenklet kinesisk: 郑州市; pinyin: Zhèngzhōu Shì)
 Sanmenxia (三门峡市 Sānménxiá Shì)
 Luoyang (洛阳市 Luòyáng Shì)
 Jiaozuo (焦作市 Jiāozuò Shì)
 Xinxiang (新乡市 Xīnxiāng Shì)
 Hebi (鹤壁市 Hèbì Shì)
 Anyang (安阳市 Ānyáng Shì)
 Puyang (濮阳市 Púyáng Shì)
 Kaifeng (开封市 Kāifēng Shì)
 Shangqiu (商丘市 Shāngqiū Shì)
 Xuchang (许昌市 Xǔchāng Shì)
 Luohe (漯河市 Luòhé Shì)
 Pingdingshan (平顶山市 Píngdǐngshān Shì)
 Nanyang (南阳市 Nányáng Shì)
 Xinyang (信阳市 Xìnyáng Shì)
 Zhoukou (周口市 Zhōukǒu Shì)
 Zhumadian (驻马店市 Zhùmǎdiàn Shì)

Den direkte administrerede by på subpræfekturniveau:

 Jiyuan (济源市 Jǐyuán Shì)

Myndigheder
Den regionale leder i Kinas kommunistiske parti er Wang Guosheng. Guvernør er Yin Hong, pr. 2021.

Kendte personer fra Henan 
 Hui Shi (380 f.Kr.-?), filosof
 Yuan Ji (210-263), digter
 Du Fu (712-770), digter
 Han Yu (768-824), digter, fortaler for neokonfucianismen
 Li Shangyin (813-858), digter
 Cheng Hao (1032-1085) og hans bror Cheng Yi (1033-1107), neokonfucianistiske filosoffer
 Li Tang (ca. 1080-ca. 1130), maler 
 Feng Youlan (1895-1990), filosof

 
Provinser i Kina
Hebei

Hebei (河北) er en nordlig provins i Folkerepublikken Kina. Navnet Hebei betyder "nord for den (Gule) Flod" (Huang He). Før 1928 hed provinsen Zhili, som betyder "direkte ledet (af det kejserlige hof)".

Hebei omkranser fuldstændig Beijing og Tianjin kommuner. Provinsen har grænse til Liaoning mod nordøst, Indre Mongoliet mod nord, Shanxi mod vest, Henan mod syd og Shandong mod sydøst. Bohai-bugten i det Gule Hav ligger mod øst.

En lille eksklave adskilt fra resten af provinsen, ligger klemt inde mellem Beijing og Tianjin kommuner.

Administrative enheder 
Hebei er inddelt i 11 enheder på præfekturniveau, som alle er bypræfekturer.

Disse 11 enheder på præfekturniveau er inddelt i 172 enheder på amtsniveau (36 distrikter, 22 byamter, 108 amter og 6 autonome amter). Disse er igen inddelt i 2207 enheder på kommuneniveau (Et offentlig distriktskontor, 937 bykommuner (towns), 979 kommuner (townships), 55 etniske kommuner (ethnic townships) og 235 subdistrikter).

Myndigheder
Den regionale leder i Kinas kommunistiske parti er Wang Dongfeng. Guvernør er Xu Qin, pr. 2021.

Kendte personer fra Hebei 
 Feng Dao (881-954), konfucianistisk præst
 Yan Yuan (1635-1704), konfucianistisk filosof
 Chi Jushan (1876-1962), skuespilforfatter og lærd

Eksterne henvisninger 

Provinser i Kina
Tianjin

Tianjin (天津) er en af fire uafhængige kommuner i Folkerepublikken Kina med provins-status og med direkte reference til den centrale regering. Tianjins byområde er det tredjestørste i Kina. Byområdet ligger langs Hai He-floden. Tianjin har grænser til provinsen Hebei mod nord, syd og vest, en kort grænse til kommunen Beijing mod nordøst og til Bohai-bugten mod øst. Tianjin metroområde har  indbyggere.

12. august 2015 eksploderede en lagerbygning indeholdende blandt andet natriumcyanid i byen.

Myndigheder
Den kommunale leder i Kinas kommunistiske parti er Li Hongzhong. Borgmester er Liao Guoxun, pr. 2021.

Referencer

Eksterne henvisninger
Schwerin

Schwerin er en delstatshovedby i det nordøstlige Tyskland med ca. 95.000 indbyggere (2017), beliggende som kredsfri hovedstad for delstaten Mecklenburg-Vorpommern. Byen er først og fremmest kendt for det romantiske Schwerin Slot, som er beliggende på en ø i søen af samme navn. Slottet var residens for hertuger og storhertuger i Hertugdømmet Mecklenburg frem til 1918 og har været det officielle sæde for Statsparlamentet siden 1990. Schwerin har et stort set intakt historisk centrum, da den ikke blev nævneværdigt beskadiget under 2. verdenskrig.

Byen er beliggende i Hamborgs metropolregion, men også relativt tæt på Berlins metropolregion.

Schwerin er desuden omgivet af søer, hvoraf den største sø, Schweriner See, har et areal på ca. 60 km2.

Historie 
I den tidlige middelalder opstod en bosættelse i den centrale del af Schwerin-områdets søland, grundlagt og beboet af slaviske obotritter. Bosættelsen kan dateres tilbage til det 11. århundrede. Området blev kaldt Zuarin (polabisk: Zwierzyn), hvoraf navnet Schwerin stammer. Schwerin blev første gang nævnt som Wendenburg i 1018.

I 1160 fik byen tildelt stadsret af Henrik Løve og er derved den ældste by i Mecklenburg-Vorpommern. Samme år overvandt Henrik Løve obotritterne og erobrede Schwerin. Byen blev senere udviklet til et magtfuldt regionalt centrum. Et slot blev bygget på stedet, og blev senere udvidet til residens for hertugerne..

Se også 
 Den europæiske rute for teglstensgotik

Referencer

Eksterne henvisninger 

 Kommunens websted

Byer i Mecklenburg-Vorpommern
Kommuner i Mecklenburg-Vorpommern
Kredsfrie byer i Mecklenburg-Vorpommern
Havfiskeri

Havfiskeri er fiskeri fra båd på havet.

Der skelnes mellem professionelt og fritidsfiskeri.

Professionelt havfiskeri reguleres af Fiskeridirektoratet via kvoteordninger, som koordineres internationalt.

For fritidsfiskere gælder, at havfiskeri kræver et fisketegn, som kan købes på posthuse; på Fiskeridirektoratets hjemmeside samt i forretninger med lystfiskerudstyr. 
Havfiskere opdeles i lystfiskere, der anvender fiskestang, og fritidsfiskere, som bruger garn, ruser eller langline.

Fiskeri
Lystfiskeri
Pilea

Pilea peperomioides (også kaldet parasolpilea, pengeplante, missionærplante) er en flerårig stedsegrøn blomsterplante i nældefamilien (Urticaceae), hjemmehørende i Yunnan-provinserne og Sichuan-provinserne i det sydlige Kina.

Historie
Den skotske botaniker George Forrest var den første vesterlænding til at indsamle Pilea peperomioides i 1906 og igen i 1910 i Cang-bjergkæden i Yunnan-provinsen.

Pilea peperomioides blev genfundet af en norsk missionær Agnar Espegren i 1945 i Yunnan, da han var på flugt fra Hunan provinsen. Den voksede på et meget begrænset område i af Cangbjergene på skyggefulde, humusklædte kampesten i 2.800 meters højde nær den gamle by Dali. Da der kan forekomme sne i de egne, tåler den formentlig temperaturer ned til frysepunktet.

Espegren tog via Indien nogle stiklinger med til Norge i 1946, og derfra har den spredt sig rundt i Skandinavien, ved at man giver aflæggere videre til venner og bekendte. Da planten er formeret ved stiklinger igennem 60 år, er de planter vi ser i dag genetisk set identiske med den, som Espegren plukkede i 1946, så disse planter er mere end 60 år gamle.

Beskrivelse
Parasolpilea er en meget livskraftig stueplante, og er meget karakteristisk ved at have runde, friskmørkegrønne saftspændte plade på op til 10 cm i diameter, som sidder på en lang stilk placeret i midten af bladet. 

Den trives bedst i nordvendte, kølige vinduer med masser af lys. Står den sydvendt i sol, bliver dens blade lysegulgrønne og kedelige.

Referencer

Nælde-familien
Biologi
Bernhard Riemann

Georg Friedrich Bernhard Riemann (født 17. september 1826, død 20. juli 1866) var en tysk matematiker.

Riemann udarbejdede flere vigtige bidrag til analyse og differentialgeometri, af hvilke nogle banede vej for den videre udvikling af den almene relativitetsteori.

Eksterne henvisninger 

 

Matematikere fra Tyskland
Tyskere i 1800-tallet
Kystfiskeri

Kystfiskeri er både lystfiskeri fra kysten eller båd tæt på land og erhvervsfiskeri med mindre både nær kysten .

Lystfiskeri
"Surfcasting" er et begreb inden for kystfiskeri. Surfcasting går ud på at kaste, en som regel agnet krog, langt ud i vandet, som regel mere en 100 meter. 

De fleste kystfiskere fisker efter arter så som havørred, hornfisk, makrel, sild, rødspætte, skrubbe og ising. 

Kystfiskere bliver som regel delt op i 3 kategorier: Fluefiskere, spinnefiskere og medefiskere (heriblandt surfcastere). Mens spinne- og fluefiskere som regel fisker efter havørred, hornfisk og makrel er medefiskernes ofte fladfisk. Dog fisker et fåtal af medefiskere efter havørred, hornfisk og makrel.

Spinnefiskere fisker ofte med tynde liner, hvor den kunstige agn (blink, woblere, kystwoblere, spinnere og bombardaflåd) udgør kastevægten. Denne gruppe af fiskere fisker ofte efter hornfisk, havørred m.v.

Medefiskere fisker også med tynde liner, men her udgør et blylod kastevægten. Her er der et par kroge over eller under loddet, et såkaldt "forfang", som så agnes med madding. Maddingen kan være sandorm, børsteorm (mest til skrubbe, rødspætte og ising), tobis, sild, makrel, hornfisk. De fleste større fisk bliver skåret i strimler, hvis de ikke fiskes, mens de er i live.

Fluefiskere bruger fluelinen til at transportere den vægtløse flue ud til fisken. Det vil sige, at det er linen der udgør kastevægten for fluefiskere. Derfor kaster fluefiskere ikke lige så langt som andre former for lystfiskeri, hvorved denne gruppe udskiller sig fra de andre. Der fiskes oftest efter havørred, hornfisk, multer, men stort set alle arter, der kan bide på en flue, fiskes der efter.

Eksterne kilder/henvisninger 

Fiskeri
Trawl

Et trawl er et stort vod, der slæbes gennem vandet. I moderne tid slæbes de af såkaldte trawlere - et fiskefartøj med relativt stor maskinkraft.

Se også 
 Dybvod

Kilder og eksterne henvisninger 
 Ulla Oxvig og Ulrik Jes Hansen (2007): Redskabslære : Kap. 1 Fangstmetoder , Fiskericirklen,
Not (fiskeri)

En snurpenot er et meget stort garn, som placeres rundt om en fiskestime. Noten lukkes for neden ved at trække undertællen sammen. Herefter indsnævres garnet indtil fiskestimen kan pumpes om bord med en speciel pumpe.

Fiskenet
Garn

Garn har flere betydninger:

 Garn (fiskeri) – net som sættes i vandet for at fange fisk. Fisken ser ikke garnet, men svømmer ind i det. Fiskens gæller fungerer som modhager, så fisken bliver fanget i nettet indtil fiskeren kommer og tømmer det. Man kan regulere størrelsen på de fisk man vil fange med maskestørrelsen i nettet. Sådanne garn hedder også nedgarn.

 Strikkegarn – materiale som kan strikkes, hækles eller væves til tøj/klæde/stof.
Lynæs Kirke

Lynæs Kirke er beliggende i den sydlige Hundestedbydel Lynæs. Kirken, der blev indviet den 8. september 1901, er tegnet af arkitekt Andreas Clemmensen. Kirken består af kor og skib samt våbenhus mod syd og tårn mod nord.
I 1944 tilføjede man sakristiet, tegnet af arkitekt Adam Møller. I 1958-59 udvidede man koret til dobbelt størrelse og tilføjede sideskib og kapel, tegnet af arkitekten Rolf Graae.

Arkitekt Andreas Clemmesen valgte som byggemateriale kløvet kampesten, dels inspireret af den romanske stil, dels af kirkens placering på et lyngklædt areal.<ref name="hjs">,Thorup Sogns hjemmeside</ref>
 
Døbefonden af kalksten er fra kirkens opførelse, mens den murede prædikestol med træbaldakin og de løse bænke af eg er opført ved ombygningen i 1958-59. Lynæs kirke fik ved ombygningen i alt 350 faste pladser og er derfor blevet kaldt: ”Katedralen blandt landsbykirker”.

På Kirkegården findes mindesmærket For omkomne fiskere og søfolk, der er skabt af billedhuggeren Svend Lindhart.

 Noter 

 Eksterne kilder og henvisninger 
  Thorup Sogns hjemmeside Lynæs Kirke hos KortTilKirken.dk Lynæs Kirke hos danmarkskirker.natmus.dk'' (Danmarks Kirker, Nationalmuseet)

Kirker i Halsnæs Kommune
Kirker i Helsingør Stift
Kirker i Frederiksborg Amt
Hundested
Franz Ferdinand (band)

Franz Ferdinand er et britisk rock-band fra Glasgow, Skotland. Bandet udgav deres selvbetitlede debutalbum i 2004, som røg direkte på 3.pladsen på den britiske album chart. Bandet vandt også Mercury Music Prize for debuten. Bandet har udgivet flere singler fra første album, bl.a. "Take Me Out" og "The Dark Of The Matinée", og i oktober 2005 udgav bandet deres anden plade "You Could Have It So Much Better", der blandt andet indeholder hitsinglerne "Do You Want To" og "Walk Away". Franz Ferdinand er inspireret af 1980'ernes post-punk, garage rock og New Wave music, og deres oprindelige ønske var at lave musik, som piger kunne danse til.

Bandet består af forsanger og guitarist Alex Kapranos, guitarist Nick McCarthy, bassist Bob Hardy og trommeslager Paul Thomson og ekstra live-medlem og trommetekniker Andy Knowles.

Udover Franz Ferdinand, You Could Have It So Much Better, Tonight og deres nyeste album Right Thoughts, Right Words, Right Action har bandet udgivet adskillige singler, senest "Right Action" og "Love Illumination". De har også udgivet en dvd med liveoptagelser og den 30 min. lange dokumentar Tour de Franz, der følger Franz Ferdinand på tour.

Franz Ferdinand spillede i øvrigt på Roskildefestivalen i 2006, Skanderborg festival i 2008, Jelling Musikfestival i 2009 og Northside Festival 2014.

Navn 

Bandets navn var oprindeligt inspireret af en væddeløbshest, der hed ”The Archduke Ferdinand”. Efter at have set hesten i fjernsynet, begyndte bandet at diskutere ærkehertugen Franz Ferdinand, og mente at det ville være et godt bandnavn på grund af lyden af det, og på grund af konsekvenserne af hans død (attentatet af ham var en hovedfaktor bag udbrudet af 1. verdenskrig). 

De diskuterede det i et meget tidligt interview med det skotske blad, Is This Music?. "Mainly we just liked the way it sounded," udtalte Bob Hardy. "We liked the alliteration." "He was an incredible figure as well," fortalte Alex Kapranos. "His life, or at least the ending of it, was the catalyst for the complete transformation of the world ... he was a pivot for history. But I don't want to over-intellectualize the name thing. Basically a name should just sound good ... like music." Paul Thomson havde en ambitiøs mening med navnet: "I like the idea that, if we become popular, maybe the words Franz Ferdinand will make people think of the band instead of the historical figure."

Sangen "Take Me Out", på bandets første album, var dets anden single. Denne single kom med en anden sang, "All for You, Sophia", baseret attentat på Ærkehertug Ferdinand og sin kone, hvis navn var Sophie Chotek, ikke Sophia. Bandet valgte navnet Sophia, da de syntes det lød bedre.

Diskografi 
Franz Ferdinand (2004)
You Could Have It So Much Better (2005)
Tonight: Franz Ferdinand (2009)
Right Thoughts, Right Words, Right Action (2013)
FFS (2015) (med Sparks som FFS)

Eksterne henvisninger 

 

Musikgrupper fra Storbritannien
Indierockgrupper fra Storbritannien
Har spillet på Roskilde Festival
Ruse

Ruser er netfælder, som anvendes til fiskeri.

De er fremstillet af maskesyet garn, som spændes ud i vandet. Maskestørrelsen er afgørende for fangsten, idet fisk, hvis kropsomfang er mindre end maskestørrelsen, kan passere gennem garnet og derfor ikke bliver fanget. Garnet sys som oftest i nylon, der er mere holdbart end den bomuld, som anvendtes tidligere. Garnmassen produceres industrielt på fabrikker, mens redskaberne ofte tilvirkes på et vodbinderi. Slutteligt tilpasses de eventuelt af fiskeren manuelt under hensyntagen til vanddybden og de særlige strøm og bundforhold, hvor de skal anvendes. Enkelte fiskere syer selv deres ruser af den rå garnmasse og udstyrer dem med bøjler, flåd og lodder. Dette arbejde udføres typisk som vinterarbejde, uden for fangstsæsonen.

I Danmark er kasteruser almindelige fangstredskaber i det kystnære fiskeri. Især for fritidsfiskere, men også erhvervsfiskere benytter sig af dem i ferskvandsfiskeriet og i de indre danske farvande. Kasteruserne sættes i sammenhængende sæt på bunden, tynget ned af eksempelvis blylodder eller cementsten og markeret i hver ende af sættet med bøjer. Ruserne er forbundet af netvægge (de såkaldt rader), som fisken møder. Fisken følger raden og ledes ind i selve rusen, som er en aflang garnpose. Indvendig er denne pose forsynet med nettragte (kaldet kalve), som så leder fisken ind i netposens ende. Det er her, fiskeren henter fangsten, når han røgter rusen. Den aflange netpose er spændt ud af såkaldte bøjler, som den er syet fast til. Disse er ringe af plastic, metal eller bambus. Yderst mod raden er bøjlerne størst i diameter, siden bliver de gradvis mindre frem mod rusens ende. Kalvene er fastgjort til og spændt ud fra bøjlerne. I en kasteruse vil den største af bøjlerne typisk have en diameter på maksimalt 70 centimeter, den mindste måske mindre end det halve.

Systemet med kalve er sådan indrettet, at fisken ubesværet kan svømme ind gennem tragtens brede munding, men kun meget vanskeligt kan ramme den smalle ende og svømme tilbage ud gennem kalven, og da de fleste ruser er indrettet med adskillige, stadigt mindre, kalve frem mod rusens ende (netposen eller 'snippen'), er det i praksis umuligt for fisken at komme ud, når først den er svømmet helt ind.

Bundgarn og narreværk er også altid monteret med en (eller flere) ruse(r) i enden. De har blot et større system af fangarme, som leder fisken frem til rusen. Selve rusen er også større i bundgarn. Her kan de største bøjler have en diameter på op mod halvanden meter.

Se også 
 Ålegård
 Bundgarn
 narreværk
 kalv

Fiskegarn
Melby Kirke (Halsnæs Kommune)

Melby Kirke er en kirke i Melby, beliggende ca. 3 km nordvest for Frederiksværk.

De romanske kampestensmure fra sidst i 1000-tallet ses tydeligt på nordmuren. Herefter er kirken blevet udvidet mindst fire gange – senest omkring 1500 hvor tårnet og den nærliggende kirkelade er tilføjet.

Bygningens indre er præget af et stort antal kalkmalerierer fra omkring 1540. De forestiller hovedsagligt ranker, blade og blomster.

Eksterne kilder og henvisninger 

 Melby Kirke  hos nordenskirker.dk
 Melby Kirke hos KortTilKirken.dk
 Melby Kirke hos danmarkskirker.natmus.dk (Danmarks Kirker, Nationalmuseet)

Kirker i Halsnæs Kommune
Kirker i Helsingør Stift
Kirker i Frederiksborg Amt
Melby (Halsnæs Kommune)
Økonomisk Forening

Økonomisk Forening est. 1937, i daglig tale ØF, er en apolitisk og selvstændig forening for de studerende ved økonomi på Institut for Økonomi, Aarhus Universitet.

Foreningen organiserer på ugentlig basis arrangementer af faglig og social karakter for dets medlemmer, eksempelvis fredagsbarer, virksomhedsbesøg, studieture og fester. Formålet med foreningen er således dels at skabe rammerne for et stærkt, socialt studiemiljø for studerende på Institut for Økonomi på Aarhus Universitet, dels at arbejde for en tæt relation mellem de studerende og det arbejdsmarked, som venter på den anden side af studielivet.

Formål og arbejde 

Foreningens formål er gennem foredrag, diskussionsmøder, besøg på erhvervsvirksomheder og institutioner i ind- og udland m.v. at udvikle sine medlemmers kendskab til økonomiske og sociale forhold.

Økonomisk Forening arbejder desuden for at skabe kontakt mellem de studerende og erhvervslivet gennem bl.a. virksomhedspræsentationer. I den forbindelse arrangerer Økonomisk Forening virksomhedsmessen Spækhuggeren, der hvert efterår samler en række større virksomheder og institutioner, og formidler kontakten mellem dem og de studerende på det Samfundsvidenskabelige Fakultet.

Derudover skaber foreningen rammerne for social kontakt mellem de studerende på instituttet gennem et antal sociale arrangementer og fester hvert semester.

Fakta om foreningen 

Økonomisk Forening daglige drift administreres af bestyrelsen, der sædvanligvis er valgt på foreningens generalforsamling. Denne finder sted hvert år i begyndelsen af november.

Bestyrelsen består af 12 studerende ved Institut for Økonomi.

Medlemstal 

Tabellen viser antal registrerede medlemmer i foreningen:

Resultater

Kapsejlads på Aarhus Universitet 
Vinder
 2006
 2009
 2011
 2012

Nuværende bestyrelse 

 Formand: Julie Pedersen
 Kasserer: Holger Tabermann Maaløe
 Festudvalg og Næstformand: Jonas Skøtt Kønig
 Festudvalg: Johannes Stender
 Socialt udvalg: Magnus Løve Frisgaard
 Socialt udvalg: Anders Brodersen Christiansen
 Fagligt udvalg: Mollie Kongsbak Fossaberg
 Fagligt udvalg: Frederik Okkels Overgaard Thomsen
 Spækhuggeren: Kathrine Kaasgaard Mouritsen
 Spækhuggeren: Eva Winther Nagata
 Studietursudvalg: Jonas Storgaard
 Studietursudvalg: Anne Hjortsøe Pedersen

Ekstern henvisning 
 Økonomisk Forening – Officiel website

Studenterforeninger ved Aarhus Universitet
Parvan (provins)

Parvan eller Parwân er en afghansk provins, som ligger tæt på hovedstaden Kabul. Provinsen grænser op til følgende andre provinser: Baghlan, Kapisa, Kabul , Wardak og Bamiyan (med uret og regnet fra nord), og den dækker 9.399 km². Provinsen har 521.000 indbyggere (56 pr. km²), hvoraf de fleste taler dari, som er en lokal dialekt af persisk.

Landskabet er præget af Hindu Kushkæden, der strækker sig på langs gennem provinsen i retningen sydvest-nordøst og danner vandskel mellem Indus- og Oxusflodsystemerne. Bjergene er mellem 3.000 og 4.000 m høje, og vejen mellem Kandahar og Kabul passerer provinsen via Shibar passet (i 3.285 m højde). Tæt derved udspringer floden Ghorband, der mødes med Panjsher i nærheden af provinshovedstaden Charikar. Mellem bjergkæderne er der frugtbare dale, som tidligere blev kunstvandet med smeltevand fra bjergene. I mod nord og i sydvest findes der højsletter, der udnyttes til landbrug.

Klimaet er halvtørt til tørt, og floraen har været præget af bjergskove og stepper i dalene og på sletterne. Under krigene er afgrøder, frugttræer og naturlig vegetation blev afbrændt, fordi det hindrede krigsførelsen, og i 1999 blev flere end 300.000 personer tvangsforflyttet, netop som de skulle til at i gang med høsten.

Parvan har været  genstand for flere genopbygningsprojekter under FN, og den kinesiske regering er i gang med at genetablere kunstvandingssystemerne.

Afghanistans provinser
Thomas Kingos Kirke

Thomas Kingos Kirke er kirken i Thomas Kingos Sogn i Odense.

Eksterne kilder og henvisninger 

 Thomas Kingos Kirke hos KortTilKirken.dk
 Thomas Kingos Kirke hos danmarkskirker.natmus.dk (Danmarks Kirker, Nationalmuseet)

Kirker i Odense
Kirker i Fyens Stift
Kirker i Odense Amt
Elvis Hansen - en samfundshjælper

Elvis Hansen – en samfundshjælper er en dansk film fra 1988 med manuskript af Ole Boje og instrueret af Jan Hertz. Musikken blev skrevet af Michael Hardinger og Jørgen Thorup.

Handling 

Steen Springborg spiller en samfundsbums med godt humør, der forstår at nasse på livets mange gratis glæder. Deres hus skal saneres og de bliver midlertidigt genhuset i en villa i Charlottenlund til skræk og rædsel for naboerne.

Medvirkende

Eksterne henvisninger 
 

Komediefilm fra Danmark
Danske film fra 1988